Bystricu. Šláger kola mal od začiatku jednoznačný michalovský priebeh, Iuventa vyhrala prvé dejstvo presvedčivo 20:11 a aj keď na začiatku druhého mierne poľavila, napokon si zaknihovala pomerne jasné víťazstvo 33:27. V súťaži teda ostala jediným nezdolaným tímom, vďaka čomu si upevnila miesto na čele tabuľky.
Tréner banskobystrického družstva Štefan Kelemen na margo stretnutia poznamenal: "Tento zápas sa mi hodnotí veľmi ťažko, pretože takýto stav ani jeho priebeh som vôbec neočakával. Najmä v prvom polčase sme hrali dosť ležérne a na lepšieho súpera sme nestačili. Druhý polčas sme k obranným činnostiam pristúpili zodpovednejšie, prejavilo sa to aj na skorigovaní skóre. Ale to nič nemení na mojom konštatovaní, že dnes boli Michalovce lepšie a vyhrali zaslúžene," poznamenal Š. Kelemen. Jeho náprotivok na trénerskej lavičke domácich Dušan Daniš kontroval takto: "Myslím si, že úroveň našej hry stojí za zmienku iba v prvom polčase, kedy sme si vytvorili dostatočný deväťgólový náskok a celkovo sme hrali dobre. Po prestávke sme zbytočne laxným prístupom dovolili súperovi priblížiť sa až na rozdiel štyroch gólov," doplnil kormidelník michalovského družstva.
Iuventu čaká v tomto týždni náročný program. Už v stredu odohrá predohrávané stretnutie šiesteho kola na ihrisku úradujúceho českého majstra vo Veselí nad Moravou. Práve preto Dušan Daniš ešte nemyslí na sobotňajší zápas druhého predkola Ligy majstrov proti Dinamu Volgograd. "Vždy sa sústreďujem iba na najbližší zápas a k tomu vedieť aj svoje hráčky. Na prípravu proti Volgogradu budeme mať iba dva dni a to štvrtok a piatok. Keď si zrátam, že s Veselí sa vrátime niekedy vo štvrtok nadránom, tak toho času naozaj veľa mať nebudeme. Pokúšali sme s našim stredajším súperom dohodnúť na výmene domácich prostredí, aby sme hrali teraz doma my a nemuseli toľko cestovať, lenže náš protivník nesúhlasil so žiadnou alternatívou...," dodal D. Daniš.
Najdôležitejšie správy z východu Slovenska čítajte na Korzar.sme.sk.